|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Sarajevo, 8. 5. 2024. godine

MEDIJIMA

**NAJAVA ZA MEDIJE**

**Obilježavanje Dana Europe - „Ujedinjeni kroz generacije“**

Direkcija za europske integracije u četvrtak, 9. svibnja 2024. godine, organizira obilježavanje Dana Europe u Međunarodnom centru za djecu i omladinu Novo Sarajevo (Kemala Kapetanovića 17), u razdoblju od 12 do 14 sati.

Pod sloganom “Ujedinjeni kroz generacije” družit će se učenici osnovnih škola „Kovačići“, „Hrasno“ i „Grbavica II“, članovi „Udruženja Colibri“ i „Centra za zdravo starenje Novo Sarajevo“. U umjetničkom dijelu programa sudjelovat će dječji hor Superar, sopranistica Soumaya Hallak i pijanistica Zhaneta Medintseva.

Uz kreativno druženje, bit će ovo prilika i da sudionici pokažu znanje o Bosni i Hercegovini i Europskoj uniji, a članovi pobjedničke ekipe bit će nagrađeni.

Ujedinjeni kroz generacije, ujedinjeni u empatiji i solidarnosti, u obrazovanju i učenju doprinesimo zajedno stvaranju boljeg inkluzivnog društva i promovirajmo europske vrijednosti.

**Pozivamo vašu medijsku kuću da poprati ovaj događaj. Izjave su predviđene u 12 sati, a medijima će na raspolaganju biti:**

• Elvira Habota, direktorica Direkcije za europske integracije

• Alma Karić, Umjetnička direktorica hora Superar

U prilogu je program događaja.

Direkcija za europske integracije

